b'\n_START_ARTICLE_\nAbraham van Beyeren\n_START_PARAGRAPH_\nAbraham Hendrickz van Beyeren eller Abraham Hendriksz van Beijeren (f\xc3\xb8dt ca. 1620 i Den Haag, d\xc3\xb8d 1690 i Overschie eller Rotterdam) var en hollandsk barokkmaler fra den nederlandske gullalderen. _NEWLINE_Han ble lite p\xc3\xa5aktet mens han levde, men er i dag regnet som en god representant for sin tids kunst. Han spesielt kjent for sine stilleben, der tekstur og lysreflekser er merkbare, spesielt i motiver med fisk._NEWLINE_Han var en omreisende maler som har bodd flere steder i Nederland: Han var f\xc3\xb8dt i den Haag, men har ogs\xc3\xa5 bodd i Delft, Amsterdam, Alkmaar og Gouda. I 1678 slo han seg ned i Rotterdam, hvor han d\xc3\xb8de i 1690.\n_START_SECTION_\nTidfesting\n_START_PARAGRAPH_\nSiden han bare signerte bildene med initialene AVB uten \xc3\xa5rstall, har en i ettertid store problemer med rekkef\xc3\xb8lgen i listen over kjente verk.\n_START_SECTION_\nStil\n_START_PARAGRAPH_\nHan laget flere malerier med marine motiver omkring 1640, men ble etter hvert mere opptatt av det som kom ut av sj\xc3\xb8en og av reflekser i s\xc3\xb8lvt\xc3\xb8y, dekket\xc3\xb8y og satte dette om til stillebener.'